IKRAM Malaysia agih 500 bungkusan bantuan
MIRI : Pertubuhan IKRAM Malaysia (IKRAM) Sarawak menyumbang sebanyak lebih
500 bungkusan bantuan kepada pelbagai penerima dalam Program Kongsi Rezeki
baru-baru ini. Yang Dipertua IKRAM Sarawak, Abg Mohd Shukri Abg Muis ketika hubungi Utusan
Sarawak semalam berkata, sumbangan itu dijayakan iBantu IKRAM di setiap kawasan
dengan kerjasama Yayasan IKRAM Malaysia.  Katanya, IKRAM ialah sebuah badan bukan kerajaan (NGO) yang fokus kepada
aspek dakwah, tarbiah dan kemasyarakatan. “Keseluruhan cawangan seperti IKRAM Kuching, Kota Samarahan, Sibu,
Bintulu dan Miri.  Ahli IKRAM bersama
sukarelawan sangat giat menyantuni masyarakat yang terbeban ekoran arahan
Perintah Kawalan Pergerakan (PKP). “Sebanyak lebih 500 bungkusan bantuan disumbangkan kepada penerima
dalam Program Kongsi Rezeki, anjuran iBantu IKRAM di setiap kawasan dengan
kerjasama Yayasan IKRAM Malaysia,” jelasnya. Bantuan itu telah memberikan sedikit kelegaan dan meringankan bebanan
kepada masyarakat yang terjejas akibat hilang sumber pendapatan, daif dan sakit
ketika arahan PKP yang kini berlanjutan hingga 28 April. IKRAM Sarawak melalui IKRAM Kawasan Kuching menyumbang hampir 200 pelindung
muka, 30 pasang pakaian pelindung pribadi (PPE) kepada petugas barisan hadapan
di Hospital Umum Sarawak dan Klinik Kesihatan Kota Samarahan. Selain itu, lebih 700 bungkusan makanan turut disumbangkan kepada petugas
barisan hadapan sebagai sokongan kepada mereka, jelas beliau. Justeru itu, IKRAM Sarawak membuka ruang kepada masyarakat yang ingin
menyumbang boleh salurkan sumbangan melalui Yayasan IKRAM Malaysia (Akaun
Maybank – 562142404402). 
See author's posts
